9. वैश्विक साझेदारों के रूप में हमारे लिए मिलकर बहुत कुछ करने की गुंजाइश मौजूद है। आपकी हरित विकास पहल और हमारा अंतरराष्ट्रीय सौर गठबंधन एक-दूसरे के पूरक के तौर पर काम कर सकते हैं। ऐसा होना भी चाहिए। हम दोनों मिलकर जलवायु-स्मार्ट विश्व का निर्माण करने में मदद कर सकते हैं। हम जिस दुनिया में रह रहे हैं, उस दुनिया के भविष्य को डिजिटल क्रांति के द्वारा आकार दिया जाएगा, इसमें कोई संदेह नहीं। परन्तु अपनी प्रगति को सतत बनाए रखने के लिए हमें अपने गहरे पारंपरिक ज्ञान तथा ‘ब्लू इकोनॉमी’ की असीम संभावनाओं का उपयोग करना चाहिए। हमें अपनी युवा प्रतिभाओं को आर्टिफिशियल इंटेलीजेन्स और रोबोटिक्स से लेकर कोरियाई पारंपरिक चिकित्सा और आयुर्वेद में स्पर्धा और सहयोग के लिए पे्ररित करना चाहिए। हमें उनकी कल्पनाशीलता और ऊर्जा को एक ऐसे समाज के निर्माण में प्रवृत्त करना चाहिए जो समृद्ध हो, प्रगतिशील हो और शान्ति-प्रिय हो।